M Mall O2O

M Mall O2O ialah pusat beli-belah di George Town, Pulau Pinang, Malaysia. Dibuka pada 2015, ia membentuk sebahagian Penang Times Square di Jalan Dato Keramat.

Pusat beli-belah empat tingkat ini mengandungi perhiasan terdiri daripada mural dam replika gaya hidup dan mercu tanda terkenal Pulau Pinang. Lantai runcit termasuk kawasan-kawasan tematik, dengan masing-masing direka untuk meniru negara yang berbeza. Di samping itu, pusat membeli-belah, dengan lebih daripada 500 kedai runcit, juga menempatkan muzium lilin pertama di Pulau Pinang.

Paling utama, M Mall O2O ialah pusat membeli-belah pertama di Pulau Pinang untuk memperkenalkan mata wang maya sebagai mod pembayaran. Ini telah memcetuskan kontroversi, bagaimanapun, membawa kepada serbuan polis di pusat beli-belah ini pada 2017.

Sejarah 
M Mall O2O, yang dibuka kepada orang ramai pada tahun 2015, merupakan Fasa 2 bagi Penang Times Square, satu projek pembangunan semula bandar utama yang sedang dijalankan oleh Ivory Properties Group.

Pusat membeli-belah, termasuk MBI International Sdn Bhd sebagai penyewa, adalah yang pertama di Pulau Pinang untuk melaksanakan penggunaan mata wang maya sebagai kaedah pembayaran alternatif. Konsep ini membolehkan pembeli menggunakan 'mata' dalam talian sebagai pertukaran untuk perkhidmatan atau produk dalam pusat membeli-belah.

Sungguhpun konsep novel ini menarik pelanggan dari luar negara, terutamanya dari China, penggunaan mata wang maya telah menimbulkan kecurigaan penipuan pelaburan. Oleh kerana itu, pada tahun 2017, Polis Diraja Malaysia dan pegawai kerajaan menyerbu pusat membeli-belah sebagai sebahagian daripada penyiasatan nasional mengenai skim pelaburan haram.

Hiburan 
M Mall O2O turut menempatkan muzium lilin pertama di Pulau Pinang, yang mengandungi koleksi arca lilin tokoh-tokoh terkemuka, termasuk Ratu Elizabeth II dan Barack Obama. Selain itu, pusat hiburan untuk kanak-kanak juga terdapat di tingkat atas pusat beli-belah itu.

Sebahagian dari pusat membeli-belah ini direka bagi meniru pemandangan di berbagai negara, seperti United Kingdom , Korea Selatan dan Thailand. Hiasan dalaman lain termasuk mural yang menggambarkan gaya hidup Pulau Pinang dan replika besar-besaran Jambatan Pulau Pinang.

Lokasi 
M Mall O2O, terletak di tengah-tengah bandar George Town, di sebelah selatan Pulau Pinang Times Square di Jalan Dato Keramat.

Lihat juga
 Penang Times Square
 Senarai pusat beli-belah di Malaysia

Rujukan

Pautan luar
 M Mall O2O 

Pusat beli-belah di Pulau Pinang
Penubuhan 2015 di Malaysia